Haapamäen Museoveturiyhdistys ry

PERUTTU Joulupukin museojunat Rauma-Kokemäki
2025-12-14 10:40 - 16:34 (Europe/Helsinki) | Rauman vanha tavara-asema, Karjalankatu 23, Rauma, Satakunta, 26100, Finland
PÄIVÄN LÄHDÖT PERUUTETTU VETURIVIAN VUOKSI
Sunnuntaina 14.12. itse Joulupukki matkustaa Haapamäen museoveturiyhdistyksen 1960-luvulla valmistuneen Dv16 sarjan dieselveturin vetämän, nostalgisista puukorisista matkustajavaunuista junan kyydissä Rauman ja Kokemäen välillä!
Joulupukki on ehtinyt kaikilta kiireiltään Korvatunturilta saakka Satakuntaan, ja saapunut junaamme keräämään joululahjatoiveita sekä jakamaan suklaakonvehteja!
Junan kyydissä on mahdollista matkustaa kaksi edestakaista matkaa Raumalta Kokemäelle ja yksi edestakainen matka Kokemäeltä Raumalle.
Matka museojunalla soveltuu mainiosti kaikenikäisille ja tarjoaa mahdollisuuden muistella menneisyyden junamatkoja, sekä on oiva tilaisuus nuoremmille sukupolville kurkistaa menneiden vuosikymmenten rautatiematkustamiseen!
Junamme vaunuissa on lämmitys, valaistus, sekä WC, joten matkustusmukavuudesta ei tarvitse tinkiä, vaikka olisi kovakin pakkanen!
Pyydämme huomioimaan, ettei junamme valitettavasti täytä nykypäivän esteettömyysvaatimuksia ja junaan nousu tapahtuu jyrkkien portaiden sekä kapeiden ovien kautta.
Joulupukin museojuna ajaa päivän aikana kahdesti Rauman ja Kokemäen väliä seuraavin aikatauluin:
MUS 1920 PERUTTU
Rauma lähtö 10:40
Kokemäki tulo 11:29
MUS 1921 PERUTTU
Kokemäki lähtö 12:00
Rauma tulo 12:49
MUS 1922 PERUTTU
Rauma lähtö 14:30
Kokemäki tulo 15:19
MUS 1923 PERUTTU
Kokemäki lähtö 15:45
Rauma tulo 16:34
Raumalla juna lähtee vanhalta tavara-asemalta, Karjalankatu 23
Kokemäellä juna lähtee rautatieasemalta
Lippujen hinnat:
Meno-paluu:
Aikuiset 25€
Lapset (4-16v) 15€
Perhe (2 aik + saman talouden lapset) 70€
Meno:
Aikuiset 15€
Lapset (4-16v) 10€
Perhe (2 aik + saman talouden lapset) 50€
Liput myydään junan kyydissä.
Maksuvälineinä käyvät sekä maksukortit että käteinen. Valitettavasti lippuja ei myydä ennakkoon, eikä istumapaikkoja voi varata. Suosittelemme saapumaan asemalle hyvissä ajoin ennen lähtöaikaa.
Joulupukki kiertää junassa juttelemassa lapsille ja jakamassa suklaakonvehteja.
Tästä linkistä saat lisätietoa museojunalla matkustamisesta, sekä vastauksia yleisimpiin kysymyksiin
Lastenvaunut yms. matkatavarat kulkevat maksutta junan matkatavaraosastossa.
Tervetuloa kyytiin!
